stanford-oval/wikipedia huggingface dataset:
אלן (סדרת טלוויזיה)

| --- | --- |

 סוגה:  סיטקום
 יוצרים:  ניל מרלנס קרול בלארק דייוויד רוזנטל
 שחקנים:  אלן דג'נרס דייוויד אנתוני היגינס קליאה לואיס ג'ולי פישר (עונות 2–5) ג'רמי פיבן (עונות 3–5) אריה גרוס (עונות 1–3) הולי פולגר (עונה 1) מגי וילר (עונה 1)
 פרסים:  פרס ג'נסיס 
 ארץ מקור:  ארצות הברית 
 שפות:  אנגלית 
 מקום התרחשות:  לוס אנג'לס 
 מספר עונות:  5 
 מספר פרקים:  109 
 הפקה
 הפצה:  Disney–ABC Domestic Television, דיסני+ 
 טכניקת צילום:  מערך מרובה מצלמות 
 מוזיקה:  ויליאם גארט וולדן 
 אורך פרק:  כ-22 דקות
 שידור
 רשת שידור:  ABC 
 תקופת שידור מקורית:  29 במרץ 1994 – 22 ביולי 1998
 קישורים חיצוניים
 דף התוכנית ב-IMDb
 
אלן (באנגלית: Ellen, במקור: These Friends of Mine במהלך העונה הראשונה) היא סדרת קומדיית מצבים אמריקאית של רשת ABC בת 109 פרקים ששודרה מ-29 במרץ 1994 ועד ל-22 ביולי 1998. הדמות הראשית בסדרה, בגילומה של הסטנדאפיסטית אלן דג'נרס, היא אלן מורגן, נוירוטית בשנות השלושים לחייה, בעלת חנות ספרים בלוס אנג'לס.
הסדרה מתמקדת ביחסיה של אלן מורגן עם חבריה המוזרים, המשפחה שלה ובעיות של חיי היומיום. מורגן יצאה מהארון בפרק "The Puppy Episode" משנת 1997. אירוע זה קיבל חשיפה תקשורתית רבה והצית מחלוקת ציבורית בארצות הברית.
שיר הנושא של הסדרה (החל מעונה 3 ואילך) "So Called Friend" מבוצע על ידי להקה סקוטית בשם Texas. בדיחה חוזרת שהופיעה בעונות 3–4 היא שכתוביות הפתיחה משתנות מפרק לפרק (לעיתים קרובות, עם שירה וריקודים), כתוצאה מהחיפוש המתמשך של אלן לפתיח המושלם.
סקירת סדרה

| עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- |
| 1 | 11 | 11 | 29 במרץ 1994 | 30 באוגוסט 1994 |
| 2 | 24 | 24 | 21 בספטמבר 1994 | 17 במאי 1995 |
| 3 | 27 | 27 | 12 בספטמבר 1995 | 21 במאי 1996 |
| 4 | 25 | 25 | 17 בספטמבר 1996 | 13 במאי 1997 |
| 5 | 22 | 22 | 24 בספטמבר 1997 | 22 ביולי 1998 |
שחקנים

| שם השחקן | שם הדמות | עונות> 1 | עונות> 2 | עונות> 3 | עונות> 4 | עונות> 5 |
| --- | --- | --- | --- | --- | --- | --- |
| אלן דג'נרס | אלן מורגן |  |  |  |  |  |
| ג'ולי פישר | פייג' קלארק |  |  |  |  |  |
| הולי פולגר | הולי |  |  |  |  |  |
| אריה גרוס | אדם גרין |  |  |  |  |  |
| דייוויד אנתוני היגינס | ג'ו פארל |  |  |  |  |  |
| קליאה לואיס | אודרי פני |  |  |  |  |  |
| ג'רמי פיבן | ספנס קובאק |  |  |  |  |  |
| מגי וילר | אניטה ווארל |  |  |  |  |  |
נורית גל

| --- | --- |

 לידה:  10 במאי 1968 (בת 56) ירושלים, ישראל 
 מדינה:  ישראל ישראל
 השכלה:  האוניברסיטה העברית בירושלים  אוניברסיטת תל אביב  אוניברסיטת הרווארד  אוניברסיטת ג'ונס הופקינס 
 תפקיד:  סמנכ"לית חשמל ורגולציה ברשות החשמל  ראש מחלקת הארגון באגף התכנון, צה"ל  ראש המרכז לניתוח מערכות באגף התכנון, צה"ל
 
נורית גל (נולדה ב-10 במאי 1968) היא מומחית לכלכלה ורגולציה של משק החשמל, יועצת לחברות בתחום האנרגיה וחברת דירקטוריון בחברת נת"ע – נתיבי תחבורה עירוניים בע"מ. כיהנה כסמנכ"לית חשמל ורגולציה ברשות החשמל. במסגרת תפקידה הובילה שינויים מערכתיים במשק החשמל, ובהם הסדרת שוק החשמל הסיטונאי, שהיה בסיס להפרטת תחנות הכוח של חברת החשמל והקמת תחנות כוח חדשות, הסדרות למתקנים פוטו-וולטאיים, כתיבת מפת הדרכים לפיתוח מקטע הייצור במשק החשמל ופרסום דו"חות עומק שנתיים על מצב משק החשמל. במסגרת שירותה בצה"ל כבוגרת תוכנית תלפיות הייתה האישה הראשונה בתפקידי ראש מחלקת הארגון וראש המרכז לניתוח מערכות (מנת"ם) באגף התכנון בדרגת אלוף משנה.
ביוגרפיה

נורית גל נולדה ב-1968 בירושלים לתקווה לבית בן-אליהו, ולבן-ציון יהושע-רז, שהיה מנכ"ל הוצאת ספרים ע"ש י"ל מאגנס של האוניברסיטה העברית בירושלים.
ביוגרפיה > קריירה צבאית

ב-1986 התגייסה למחזור ח' של תוכנית תלפיות.
ב-1989, קיבלה תואר ראשון בפיזיקה ובמתמטיקה מהאוניברסיטה העברית בירושלים והחלה את שירות הקבע בצה"ל. בראשית שירותה הוצבה בחיל החימוש ועסקה במיגון כלי רכב משוריינים.
במקביל לשירותה הצבאי סיימה ב-1996 תואר שני במדעי הניהול מאוניברסיטת תל אביב, עם התמחות בחקר ביצועים.
בשנת 2000 סיימה תואר שני נוסף במינהל ציבורי באוניברסיטת הרווארד, במסגרת מלגת קרן וקסנר להכשרת מנהיגים במגזר הציבורי בישראל.
בשנת 1993 עברה לאגף התכנון שם התמחתה בחקר ביצועים צבאי ופיקדה על ענף ניתוח מערכות צבאיות.
בשנת 2007 הועלתה לדרגת אלוף-משנה והייתה לאשה הראשונה בתפקיד ראש מחלקת הארגון באגף התכנון במטה הכללי.
בשנת 2010 הייתה לאשה הראשונה בתפקיד ראש המרכז לניתוח מערכות (מנת"ם) באג"ת.
ביוגרפיה > קריירה אזרחית

לאחר שחרורה משירות הקבע, סיימה ב-2013 תואר מאסטר במדיניות ציבורית בינלאומית מאוניברסיטת ג'ונס הופקינס בוושינגטון, עם התמחות במדיניות אנרגיה.
בשנת 2014 מונתה לתפקיד סמנכ"לית חשמל ורגולציה ברשות החשמל, בו כהנה שש שנים. במסגרת תפקידה זה עסקה בעיצוב ויישום הרפורמה במשק החשמל לרבות גיבוש עקרונות השוק הסיטונאי במשק החשמל וכללי הסחר בחשמל, והייתה אחראית לגיבוש ההסדרים הכלכליים של יצרני החשמל הפרטיים ואנרגיה מתחדשת.
בשנת 2018 קיבלה תואר דוקטור במינהל עסקים מאוניברסיטת תל אביב, על עבודת דוקטורט, בהנחיית פרופ' אשר טישלר בנושא "השפעת חוסר ודאות במחיר הגז הטבעי על השקעות במשק חשמל תחרותי".
עם פרוץ מגפת הקורונה בישראל פעלה במכון גרטנר בצוות שהכין תרחיש המדמה את התפשטות הנגיף, והציגה אותו בפני ועדת הבריאות של הכנסת.
בשנת 2020 מונתה למנהלת תחום האנרגיה והתשתיות בארנסט אנד יאנג (EY) שם עסקה בייעוץ כלכלי לחברות אנרגיה.
בשנת 2021 ייסדה את חברת הייעוץ e-nrgY שעוסקת בייעוץ כלכלי ורגולטורי עבור חברות אנרגיה, משרדי ממשלה, חברות ממשלתיות וצרכני חשמל תעשייתיים ומסחריים. החברה מתמחה בתחזיות להתפתחות המחיר בשוק הסיטונאי ולהתפתחות תעריף החשמל, מודלים כלכליים להשקעות בפרויקטי אנרגיה וחוות דעת בנושאי רגולציה.
בשנת 2022 נכללה בנבחרת הדירקטורים של רשות החברות הממשלתיות, ומאז 2022 מכהנת כחברת דירקטוריון בחברת נת"ע – נתיבי תחבורה עירוניים.
פעילותה המקצועית

במסגרת תפקידה כראש מחלקת הארגון באגף התכנון במטה הכללי תחת הרמטכ"ל גבי אשכנזי, ריכזה את עבודת המטה לארגון מחדש של צה"ל לאחר מלחמת לבנון השנייה, בין השאר בעקבות ועדת וינוגרד. בכלל זה, חלוקה מחדש של הסמכויות בין אגפי המטה הכללי ובין זרוע היבשה לבין אגפי המטה הכללי. השינוי הארגוני, עליו המליצה עבודת המטה, יושם בשנים 2008-2009.
כחלק מארגון הצבא, ריכזה גם את עבודת המטה לגיבוש הוראות הפיקוד העליון בעניין המפקדה הכללית של צה"ל, אשר הסדירה את תפקיד הרמטכ"ל וסגן הרמטכ"ל ואת חלוקת האחריות והסמכות בין הרמטכ"ל לבין הממשלה. המפקדה הכללית אושרה על ידי שר הביטחון אהוד ברק. המפקדה הכללית קיבלה ביטוי גם באסטרטגיית צה"ל אשר גובשה על ידי הרמטכ"ל גדי איזנקוט בשנת 2015.
עם הצטרפותה לרשות החשמל הייתה גל אחראית לגיבוש הסדרה מעודכנת לתחנות כוח קונבנציונליות במשק החשמל. ההחלטה אושרה על ידי מליאת רשות החשמל ואפשרה את הקמתן של תחנות הכוח IPM באר טוביה, צומת ואתגל.
במסגרת תפקידה ברשות החשמל הייתה אחראית לגיבוש מפת הדרכים למקטע היצור לשנים 2018–2030. התוכנית הצביעה על הצורך בתוספת תחנות כוח בישראל לפני סוף העשור, צורך שאומץ בתחילת 2025 בהחלטות רשות החשמל. כמו כן הצביעה התוכנית לראשונה על התרומה האפשרית של אגירה לצמצום תוספת תחנות הכוח הנדרשות בישראל.
לאחר החלטת הממשלה על רפורמה במשק החשמל, הייתה גל אחראית לגיבוש עקרונות השוק הסיטונאי בישראל. עקרונות אלו אושרו על ידי מליאת רשות החשמל והיוו בסיס לקביעת האסדרה אשר תחול על תחנות הכוח של חברת החשמל לאחר מכירתן: אלון תבור, רמת חובב, חגית מזרח, ואשכול.
בשנת 2019 גיבשה את המענה לשר האנרגיה בעניין הפסקת השימוש בפחם במשק החשמל בישראל. ההמלצה היוותה בסיס למדיניות השר שטייניץ להפסקת השימוש בפחם.
מחקריה ועמדותיה בתחום האנרגיה

בשנת 2021 גיבשה יחד עם ברק רשף מפת דרכים לאגירת אנרגיה בישראל. העבודה הצביעה על צורך בכ- 2400–3600 מגוואט של אגירה בישראל. צורך זה קיבל תוקף בתוכנית הפיתוח האינטגרטיבית שגיבשה החברה לניהול המערכת בשנת 2022.
עבודה שהכינה בשנת 2021 עבור התאגדות מהנדסי חשמל יחד עם ברק רשף ודן וינשטוק בנושא השפעת המעבר לרכב חשמלי על משק החשמל הצביע על החשיבות של טעינה מנוהלת כדי למתן את ההשפעות על הצורך בפיתוח הרשת ובפיתוח מקטע היצור.
מחקר שהכינה עבור מרכז השל לקיימות הצביע כיצד ניתן להאיץ חיבור מתקני אנרגיה לרשת. בפרט, הדגיש המחקר את התפקיד המרכזי של אגירת אנרגיה להאצת החיבור.
מחקר שהכינה יחד עם חוקרים מאוניברסיטת אוקספורד הצביע על הפוטנציאל של שיתוף פעולה אזורי לקידום יעדי האנרגיה המתחדשת.
נייר עמדה שהכינה יחד עם מכון INSS הצביע על החשיבות של אנרגיה מתחדשת לביטחון האנרגטי של ישראל.
עבודה שהציגה בכנס ה-40 להנדסת רכב ותחבורה חכמה של לשכת המהנדסים, ניתחה את מאפיני הטעינה של רכבים פרטיים בבניינים משותפים, לפי נתוני חברת WEVO. העבודה הצביעה על הנכונות הגבוהה של הנהג לטעינה מנוהלת.
עבודה שהכינה עבור חברת נתיבי איילון, ניתחה פתרונות לטעינת אוטובוסים חשמליים והמליצה על הקמת מתקני אגירה ומתקני ייצור בגז בחניונים הגדולים, על מנת להבטיח את היתכנות הטעינה על אף מגבלות הרשת.
דוח שהכינה בשנת 2024 הצביע על מחסור אפשרי בכושר יצור בשנת 2028, לאור גריטה צפויה של תחנות הכוח הקיטוריות באשכול והגידול בביקוש. הדוח המליץ על קידום מכסות לתחנות כוח חדשות. צורך זה הוכר בתחילת 2025 בהחלטות רשות החשמל.
מחקר שהכינה בשנת 2024 עבור הכנס השנתי של התאגדות מהנדסי חשמל, הראה כי הקמת קיבולת אגירה משמעותית בישראל ללא פיתוח מספק של אנרגיה מתחדשת, עלולה להביא לכך שלא יהיה די כושר יצור פנוי לטעינת מלוא קיבולת האגירה בימי שיא הביקוש בקיץ.
מחקר שהכינה עבור הבנק הבין-אמריקאי לפיתוח סקר את המדיניות והיישום של מתקנים פוטו-וולטאיים בדו-שימוש, עם מיקוד במתקנים אגרו-וולטאיים. המחקר הוזמן על ידי הבנק על מנת לעודד הקמה של מתקני אנרגיה מתחדשת בדרום אמריקה.
פילדלפיה זורחת

| --- | --- |

פתיח הסדרה
 סוגה:  קומדיית מצבים הומור שחור סאטירה
 יוצרים:  רוב מקאלהניי 
 בימוי:  גלן האוורטון
 שחקנים:  רוב מקאלהני  גלן האוורטון   צ'ארלי דיי   קייטלין אולסון  דני דה ויטו (עונות 2–הווה)
 ארץ מקור:  ארצות הברית ארצות הברית
 שפות:  אנגלית 
 מקום התרחשות:  פילדלפיה/דרום העיר 
 תקופת התרחשות:  2005 
 מספר עונות:  16 (נכון ל־8 ביוני 2023) 
 מספר פרקים:  170 (נכון ל־19 ביולי 2023) 
 הפקה
 מפיק:  גלן האוורטון
 הפצה:  פוקס המאה ה-20 בטלוויזיה, הולו, דיסני+ 
 טכניקת צילום:  מצלמה יחידה 
 אורך פרק:  21 דקות
 שידור
 רשת שידור:  FX (עונות 1–8)   FXX (עונות 9–הווה)
 רשת שידור בישראל:  +yes   סטאר וורלד   yes stars Comedy   yes Oh   yes Comedy   yes VOD
 תקופת שידור מקורית:  4 באוגוסט 2005 – הווה
 קישורים חיצוניים
 אתר רשמי
 דף התוכנית ב-IMDb
 
פילדלפיה זורחת (באנגלית: It's Always Sunny in Philadelphia) היא סדרת טלוויזיה וקומדיית מצבים שחורה אמריקאית. הסדרה נוצרה ופותחה על ידי רוב מקאלהני, גלן האוורטון וצ'ארלי דיי, אשר היו שותפים בכתיבת פרקי הסדרה וגם מככבים בה בתפקידים הראשיים. בהמשך הסדרה גם דני דה ויטו מקבל תפקיד ראשי כאביהם של האח והאחות התאומים.
הסדרה שודרה בתחילת עונתה הראשונה ברשת FX האמריקאית ב-4 באוגוסט 2005, ומאז עונתה התשיעית (2013) היא משודרת ברשת הבת האמריקאית, FXX. בדצמבר 2020, הסדרה חודשה מראש עד לעונתה ה-18. ב-1 בדצמבר 2021, עונתה ה-15 עלתה לשידור בארצות הברית.
בישראל, שודרה הסדרה בערוץ yes+ בלוויין, בערוץ yes Oh, ולאחר מכן בערוץ yes Comedy, וכיום משודרת גם ב-yes VOD.
סקירה כללית

הסדרה מתמקדת בעלילותיהם של ארבעה חברים, רווקים צעירים, אנוכיים ובלתי מוסריים אשר מנהלים פאב אירי כושל באזור דרום פילדלפיה שבארצות הברית - דניס (גלן האוורטון), די (קייטלין אולסון), צ'ארלי (צ'ארלי דיי) ומאק (רוב מקאלהני).
לאורך הסדרה נוהגים חברי הקבוצה לרקום מזימות מפורטות על-מנת להשיג יתרון על שאר חברי הקבוצה או על אנשים אחרים לצורך רווח אישי או רק לשם ההנאה אותה הם מפיקים מפגיעה בזולת. החבורה נוהגת להשתמש באופן קבוע במין כאמצעי לסחיטה או כאמצעי להפעלת מניפולציות על אנשים. אף אחד מחברי הקבוצה איננו נאמן לשאר חברי הקבוצה - כל אחד יבגוד בחבריו מבלי להסס אם יוכל להפיק מכך רווח או תועלת כלשהי.
בעונה השנייה, פרנק (מגולם על ידי דני דה-ויטו) מצטרף לחבורה והופך לבעלים של הפאב, וכך גם לדמות קבועה בסדרה.
לאורך הסדרה מתמודדת הדמויות עם סוגיות שנויות במחלוקת כמו הפלות, גזענות, שנאת זרים, המתת חסד, סקסיזם, דת, זכויות הומוסקסואלים והטרדה מינית.
שני פרקי קרוסאובר של הסדרה עם "אבוט אלמנטרי" ישודרו במהלך 2025. יכלל פרק אחד בכל סדרה, פרק של "אבוט אלמנטרי" ישודר בינואר 2025 ב-ABC, ופרק של "פילדלפיה זורחת" ישודר ביוני 2025 ב-FXX. העלילה תשקף את אותה סיטואציה משתי נקודות מבט שונות: כל סדרה תציג את גרסתה לאירועים. הקרוסאובר הגיע בעקבות השוואות ברשת בין הסדרות, ששתיהן מתרחשות בפילדלפיה. קואינטה ברונסון ורוב מקאלהני פיתחו קשר בעקבות אותן השוואות, שהובילו לשיתוף פעולה בין הצוותים.
דמויות

דניס ריינולדס (גלן האוורטון) - אחיה התאום של די, שותף בבעלות הפאב ושותף לדירה של מאק. הוא ואחותו באים ממשפחה עשירה והוא מקפיד להבליט זאת. מאופיין כנרקיסיסט שתופס את עצמו כיפה במיוחד (לפחות בעיניי עצמו) ופעמים רבות נוטה להשתמש בחזותו החיצונית למימוש מטרותיו. כחלק מהנרקיסיזם שלו, דניס מתייחס לעצמו תדיר כ״אל מוזהב״. לאורך הסדרה נרמז שדניס הוא פסיכופת (בעונה העשירית אובחן עם הפרעת אישיות גבולית), עם חיבה למניפולציות פסיכולוגיות והתעללויות פיזיות שונות. בדיחה חוזרת בסדרה היא העלאת האפשרות שדניס הוא רוצח סדרתי.
דיאנדרה "סוויט די" ריינולדס (קייטלין אולסון) - אחותו התאומה של דניס וברמנית בפאב של החבורה. שאיפת חייה היא להפוך לשחקנית, אך כל מאמציה להתקדם בכיוון זה נכשלים. הרבה פעמים מוצאת את עצמה נדחקת מחוץ לתהליך קבלת ההחלטות בפאב בשל היותה הבת היחידה בחבורה, מה שמוביל להשפלות מצד חבריה, בעיקר בקריאת שמות גנאי כגון ״זונה״ ו״ציפור״. משתמשת פעמים רבות במיניות כדי להשיג את מטרותיה. בתחילת הסדרה היא הייתה אמורה להיחשב לקול ההיגיון והמוסר בחבורה, אבל עם הזמן נחשפה כמושחתת מבחינה מוסרית לא פחות משאר החברים. נחשבת לאגרסיבית ביותר מתוך החבורה.
צ'ארלי קלי (צ'ארלי דיי) - חבר ילדות של מאק ושותף בבעלות הפאב. אחראי לביצוע המטלות הגרועות והמגעילות ביותר בפאב (אשר מכונות בקרב החבורה כ"מטלות צ'רלי"). מתואר לעיתים קרובות כטיפש וכילדותי ובעל בעיות נפשיות. הוא אנאלפבית, חולק מיטה עם פרנק, ומאוהב באופן אובססיבי בדמות ה"מלצרית" (דמות משנה המופיעה לעיתים בסדרה, שמה האמיתי מעולם לא מוזכר), שמצידה אינה מחזירה לו ביחס דומה. בנוסף, לצ׳רלי יש כישרון מוזיקלי יוצא דופן, שלעיתים בא לידי ביטוי בסדרה.
רונלד "מאק" מקדונלד (רוב מקאלהני) - חבר ילדות של צ'רלי, שותף בבעלות על הפאב ושותף לדירה של דניס. מגיע מרקע קשה ואביו הוא פושע שנמצא בבית הכלא. נהנה לחשוב על עצמו כבעל חוכמת רחוב, והוא קתולי אדוק שמתכחש למדע. במהלך הסדרה יש רמיזות על נטיותיו ההומוסקסואליות של מאק והדמויות האחרות בטוחות שהוא הומוסקסואל, אך עד עונה 11 אין הוכחה לכך. בפרק התשיעי של עונה 11 הוא יוצא מהארון, ובפרק האחרון של עונה זאת הוא חוזר בו. במהלך עונה 12 הדמות יוצאת באופן רשמי מהארון. בסוף העונה השביעית נחשף ששמו המלא של מאק הוא רונלד מקדונלד.
פרנק ריינולדס (דני דה ויטו) - אביהם של דניס ודי. הוא הופיע מתחילת העונה השנייה, הוא גרוש טרי ועשיר אשר חווה משבר אמצע החיים. בתחילת הסדרה פרנק מתכנן לתרום את כל הונו לצדקה. אף על פי כן, חיי הוללות של החבורה משפיעים עליו ובהמשך הוא מחליט במקום זאת להשתמש בכספו על מנת להצטרף לחבורה. בסופו של דבר הוא הופך לבעלים של הפאב ולשותף לדירה של צ'רלי. בילדותו פרנק אושפז בבית חולים פסיכיאטרי, לו הוא קורא בית משוגעים. לפרנק חיבה עזה לנשק חם, והוא לעיתים משתמש באקדח הן כאמצעי הגנה והן כאמצעי תקיפה.
פרקים

| עונה | עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- | --- |
|  | 1 | 7 | 7 | 4 באוגוסט 2005 | 15 בספטמבר 2005 |
|  | 2 | 10 | 10 | 29 ביוני 2006 | 17 באוגוסט 2006 |
|  | 3 | 15 | 15 | 13 בספטמבר 2007 | 15 בנובמבר 2007 |
|  | 4 | 13 | 13 | 18 בספטמבר 2008 | 20 בנובמבר 2008 |
|  | 5 | 12 | 12 | 17 בספטמבר 2009 | 10 בדצמבר 2009 |
|  | 6 | 14 | 14 | 16 בספטמבר 2010 | 16 בדצמבר 2010 |
|  | 7 | 13 | 13 | 15 בספטמבר 2011 | 15 בדצמבר 2011 |
|  | 8 | 10 | 10 | 11 באוקטובר 2012 | 20 בדצמבר 2012 |
|  | 9 | 10 | 10 | 4 בספטמבר 2013 | 6 בנובמבר 2013 |
|  | 10 | 10 | 10 | 14 בינואר 2015 | 18 במרץ 2015 |
|  | 11 | 10 | 10 | 6 בינואר 2016 | 9 במרץ 2016 |
|  | 12 | 10 | 10 | 4 בינואר 2017 | 8 במרץ 2017 |
|  | 13 | 10 | 10 | 5 בספטמבר 2018 | 7 בנובמבר 2018 |
|  | 14 | 10 | 10 | 25 בספטמבר 2019 | 20 בנובמבר 2019 |
|  | 15 | 8 | 8 | 1 בדצמבר 2021 | 22 בדצמבר 2021 |
|  | 16 | 8 | 8 | 7 ביוני 2023 | 19 ביולי 2023 |
הערות שוליים

↑  Glenn Garner, Quinta Brunson Reveals ‘Abbott Elementary’ & ‘Always Sunny’ Crossover Details, Deadline, ‏2024-11-17 (באנגלית אמריקאית)
שיט'ס קריק

| --- | --- |

 סוגה:  קומדיית מצבים  סאטירה  דרמה קומית
 יוצרים:  יוג'ין לוי  דן לוי
 שחקנים:  יוג'ין לוי  קתרין אוהרה  דן לוי  אנני מרפי  אמילי המפשייר  ג'ניפר רוברטסון  כריס אליוט  טים רוזון  שרה לוי  ג'ון המפיל  קארן רובינסון  דסטין מיליגן  נואה ריד
 ארץ מקור:  קנדה קנדה
 שפות:  אנגלית
 מספר עונות:  6
 מספר פרקים:  80
 הפקה
 הפצה:  נטפליקס 
 טכניקת צילום:  מצלמה יחידה
 שידור
 רשת שידור:  CBC Television 
 רשת שידור בישראל:  yes VOD (ש.ח.)
 תקופת שידור מקורית:  13 בינואר 2015 – 7 באפריל 2020
 קישורים חיצוניים
 www.cbc.ca/schittscreek/
 דף התוכנית ב-IMDb
 
שיט'ס קריק (באנגלית: Schitt's Creek) היא קומדיית מצבים קנדית, שנוצרה על ידי דן לוי ואביו, יוג'ין לוי, ושודרה בין השנים 2015 ל-2020. הסדרה כללה 80 פרקים ב-6 עונות.
בישראל, מינואר 2022 הסדרה כולה ניתנת לצפייה (ש.ח.) ב-yes VOD.
תקציר העלילה

משפחת רוז - ג'וני (יוג'ין לוי), אשתו מוירה (קתרין אוהרה), וילדיהם המפונקים דייוויד (דן לוי) ואלכסיס (אנני מרפי (אנ')) - מאבדת את כל הונה לאחר שהמנהל העסקי שלהם מעל בכספיהם. הם נאלצים לבנות את חייהם מחדש עם הנכס היחיד שנותר להם: עיירה קטנה בשם שיט'ס קריק, שג'וני קנה עבור דייוויד במתנה כבדיחה ליום הולדתו בשנת 1991. המשפחה עוברת להתגורר בעיירה, בשני חדרים במוטל מוזנח. כשהמשפחה מסתגלת לחייהם החדשים, ההרגלים שלהם מתנגשים עם תושבי העיירה.
שחקנים ודמויות > תפקידים ראשיים

| שם השחקן/ית | שם הדמות | אודות הדמות |
| --- | --- | --- |
| יוג'ין לוי | ג'וני רוז |  |
| קתרין אוהרה | מוירה רוז |  |
| דן לוי | דייוויד רוז |  |
| אנני מרפי (אנ') | אלכסיס רוז |  |
| אמילי המפשייר (אנ') | סטיבי באד | פקידת המוטל ולימים הבעלים |
| ג'ניפר רוברטסון (אנ') | ג'וסלין שיט | רעייתו של ראש העיר |
| טים רוזון | מאט שיט | בנם של רולנד וג'וסלין ומושא האהבה של אלכסיס |
| כריס אליוט (אנ') | רולנד שיט | ראש העיר |
| קארן רובינסון (אנ') | רוני לי | חברת מועצת העיר |
| שרה לוי (אנ') | טווילה סנדס | מלצרית בית קפה |
| ג'ון המפיל (אנ') | בוב קורי | הבעלים של המוסך של בוב וחבר מועצת העיר |
| דסטין מיליגן | טד מולינס | וטרינר ובן זוגה של אלכסיס |
| נואה ריד (אנ') | פטריק ברואר | שותפו העסקי של דייוויד ולימים בן-זוגו |
שחקנים ודמויות > תפקידי משנה ואורח

אניס אסמר בתפקיד אמיר קפלן, בלוגר נסיעות ואהובה לשעבר של סטיבי
ג'סמין גלז'ו בתפקיד איוון, אופה המספק את המוטל עם מאפים
ויקטור גרבר בתפקיד קליפטון ספרקס, כוכב טלוויזיה ועמיתה של מוירה
טד ויטול בתפקיד קלינט ברואר, אביו של פטריק
מרילין בלפונטיין בתפקיד גוון קארי, אשתו של בוב
סטיב לונד בתפקיד ג'ייק, בן הזוג סטיבי ודייוויד שיוצא איתם באותו זמן
רובין דיוק בתפקיד ונדי קורץ, בעלת חנות שמלות ומעסיקתו לשעבר של דייוויד
ריזואן מאנג'י בתפקיד ריי בוטאני, סוכן הנדל"ן היחיד בעיר וחבר מועצת העיר לשעבר, כולל מגוון עסקים אחרים
פרקים

| עונה | עונה | פרקים | פרקים | שודרה לראשונה (קנדה)> הפרק הראשון | שודרה לראשונה (קנדה)> הפרק האחרון |
| --- | --- | --- | --- | --- | --- |
|  | 1 | 13 | 13 | 13 בינואר 2015 | 31 במרץ 2015 |
|  | 2 | 13 | 13 | 12 בינואר 2016 | 29 במרץ 2016 |
|  | 3 | 13 | 13 | 10 בינואר 2017 | 4 באפריל 2017 |
|  | 4 | 13 | 13 | 9 בינואר 2018 | 19 בדצמבר 2018 |
|  | 5 | 14 | 14 | 8 בינואר 2019 | 9 באפריל 2019 |
|  | 6 | 14 | 14 | 7 בינואר 2020 | 7 באפריל 2020 |
פרסים ומועמדויות

| שנה | פרס | קטגוריה | מועמד | תוצאה |
| --- | --- | --- | --- | --- |
| 2018 | פרסי הסרטים והטלוויזיה של MTV | ההופעה הקומית הטובה ביותר | דן לוי | מועמדות |
| 2019 | פרסי התקשורת של הליגה ההומו-לסבית נגד השמצה | סדרת קומדיה יוצאת מן הכלל | שיט'ס קריק | מועמדות |
| 2019 | פרסי התקשורת של הליגה ההומו-לסבית נגד השמצה | פרס המדיה דייוידסון/ולנטיני של GLAAD | דן לוי | זכייה |
| 2019 | פרס ובי | המדיה החברתית הטובה ביותר (טלוויזיה וקולנוע) | שיט'ס קריק | זכייה |
| 2019 | פרס ובי | פרס קול האנשים לטלוויזיה ולקולנוע | שיט'ס קריק | זכייה |
| 2019 | פרס גרייסי | שחקנית בתפקיד פורץ דרך | אנני מרפי | זכייה |
| 2019 | פרסי הסרטים והטלוויזיה של MTV | הסדרה הטובה ביותר | שיט'ס קריק | מועמדות |
| 2019 | פרסי הסרטים והטלוויזיה של MTV | ההופעה הקומית הטובה ביותר | דן לוי | זכייה |
| 2019 | פרס אמי לבידור בפריים טיים | סדרת הקומדיה הטובה ביותר | שיט'ס קריק | מועמדות |
| 2019 | פרס אמי לבידור בפריים טיים | השחקן הראשי הטוב ביותר בסדרת קומדיה | יוג'ין לוי | מועמדות |
| 2019 | פרס אמי לבידור בפריים טיים | השחקנית הראשית הטובה ביותר בסדרת קומדיה | קתרין אוהרה | מועמדות |
| 2019 | פרס אמי לבידור בפריים טיים | תלבושות עכשוויות יוצאות מן הכלל | שיט'ס קריק | מועמדות |
| 2019 | פרס בחירת הקהל | סדרת הטלוויזיה של 2019 | שיט'ס קריק | מועמדות |
| 2020 | פרס גילדת שחקני המסך | הופעה יוצאת מן הכלל של אנסמבל בסדרת קומדיה | שיט'ס קריק | מועמדות |
| 2020 | פרס גילדת שחקני המסך | הופעה יוצאת מן הכלל של שחקנית בסדרת קומדיה | קתרין אוהרה | מועמדות |
| 2020 | פרס סטלייט | שחקן בסדרה, קומדיה או מחזמר | יוג'ין לוי | מועמדות |
| 2020 | פרס סטלייט | שחקנית בסדרה, קומדיה או מחזמר | קתרין אוהרה | מועמדות |
| 2020 | פרסי התקשורת של הליגה ההומו-לסבית נגד השמצה | סדרת קומדיה יוצאת מן הכלל | שיט'ס קריק | זכייה |
| 2020 | פרס אמי לבידור בפריים טיים | סדרת הקומדיה הטובה ביותר | שיט'ס קריק | זכייה |
| 2020 | פרס אמי לבידור בפריים טיים | השחקן הראשי הטוב ביותר בסדרת קומדיה | יוג'ין לוי | זכייה |
| 2020 | פרס אמי לבידור בפריים טיים | השחקנית הראשית הטובה ביותר בסדרת קומדיה | קתרין אוהרה | זכייה |
| 2020 | פרס אמי לבידור בפריים טיים | שחקן המשנה הטוב ביותר בסדרת קומדיה | דן לוי | זכייה |
| 2020 | פרס אמי לבידור בפריים טיים | שחקנית המשנה הטובה ביותר בסדרת קומדיה | אנני מרפי | זכייה |
| 2020 | פרס אמי לבידור בפריים טיים | הבימוי הטוב ביותר בתוכנית קומדיה | אנדרו צ'יבידינו ודניאל לוי | זכייה |
| 2020 | פרס אמי לבידור בפריים טיים | הכתיבה הטובה ביותר בתוכנית קומדיה | דן לוי | זכייה |
| 2020 | פרס אמי לבידור בפריים טיים | הכתיבה הטובה ביותר בתוכנית קומדיה | דייוויד ווסט ריד | מועמדות |
תיקים באפלה

| --- | --- |

לוגו הפתיחה
 סוגה:  מדע בדיוני מתח אימה דרמה המשכית
 יוצרים:  כריס קרטר
 בימוי:  רוב באומן 
 שחקנים:  דייוויד דוכובני ג'יליאן אנדרסון מיטש פילגי רוברט פטריק (עונות 8 - 9) אנבת' גיש (עונות 8 - 9)
 פרסים:  פרס גלובוס הזהב לסדרה הדרמה הטובה ביותר, פרס גלובוס הזהב לסדרה הדרמה הטובה ביותר, פרס גלובוס הזהב לסדרה הדרמה הטובה ביותר 
 פסקול:  Songs in the Key of X: Music from and Inspired by the X-Files 
 ארץ מקור:  ארצות הברית ארצות הברית   קנדה קנדה
 שפות:  אנגלית 
 מקום התרחשות:  וושינגטון די. סי. 
 תקופת התרחשות:  1993 
 מספר עונות:  11 
 מספר פרקים:  218 
 תוכנית המשך:  האקדוחנים הבודדים
 הפקה
 מפיקים בפועל:  קריס קרטר, ג'יימס וונג, משיל מקלארן, דייוויד גרינוולט, Michael W. Watkins, גלן מורגן, ג'ון שיבאן, קים מאנרס, הווארד גורדון, וינס גיליגאן, R. W. Goodwin 
 חברת הפקה:  Ten Thirteen Productions, פוקס המאה ה-20 (טלוויזיה) 
 הפצה:  פוקס המאה ה-20 בטלוויזיה, הולו, נטפליקס, דיסני+ 
 אתר צילומים:  ונקובר, לוס אנג'לס 
 צלמים:  ג'ון בארטלי, קרייג ורובלקי, תומאס דל רות' 
 מוזיקה:  מארק סנואו 
 אורך פרק:  45 דקות
 שידור
 רשת שידור:  פוקס 
 רשת שידור בישראל:  ערוץ 2 (טלעד)   AXN   סטאר וורלד   Yes
 תקופת שידור מקורית:  10 בספטמבר 1993 - 19 במאי 2002 (הסדרה המקורית) 24 בינואר 2016 – 21 במרץ 2018 (הסדרה המחודשת)
 קישורים חיצוניים
 www.fox.com/the-x-files
 דף התוכנית ב-IMDb
 
תיקים באפלה (באנגלית: The X-Files) היא סדרת מדע בדיוני אמריקאית/קנדית פופולרית, שנוצרה על ידי המפיק והתסריטאי האמריקאי כריס קרטר. תשע עונות הסדרה שודרו ברשת FOX בשנים 1993–2002, ולאחר 14 שנים, בשנת 2015, הכריזה רשת פוקס על חידוש הסדרה כמיני-סדרה בת שישה פרקים, והם שודרו ב-2016. בשנת 2017 הכריזה פוקס כי הסדרה תחזור לעונה 11 בת עשרה פרקים. עונה זו שודרה בין החודשים ינואר-מרץ 2018. לאחר עונה זו ג'יליאן אנדרסון הצהירה כי זו העונה האחרונה שלה בסדרה, ובעקבות זאת רשת פוקס הודיעה כי הסדרה לא צפויה לשוב לעונה נוספת.
בתפקידים הראשיים מככבים דייוויד דוכובני וג'יליאן אנדרסון בתפקיד שני סוכני FBI שנשלחו לחקור תופעות על טבעיות.
לסדרה יצאו שני סרטי קולנוע ("תיקים באפלה: הסרט" ו"תיקים באפלה: רוצים להאמין"). כמו כן, שודרה סדרת בת בשם "האקדוחנים הבודדים" (The Lone Gunmen), ובה הופיע הצוות שעזר למאלדר וסקאלי בסדרה המקורית. הסדרה שודרה למשך עונה אחת בת 13 פרקים, ולאחר ביטולה שודר בעונה התשיעית של תיקים באפלה פרק מיוחד ששילב בין העלילה של הסדרה "האקדוחנים הבודדים" ובין העלילה בתיקים באפלה.
הסדרה הייתה מועמדת ל-141 פרסים טלוויזיוניים, בהם זכתה בחמישה פרסי גלובוס הזהב, 16 פרסי אמי וחמישה פרסי סאטורן. הצלחת הסדרה הובילה ליציאתם של מוצרים נלווים רבים כדוגמת חולצות, ספרים, קומיקס, פוסטרים, צעצועים ומשחקי מחשב.
הכנת הסדרה בוצעה בנוסף בעזרת ספרו של הסופר האמריקאי הפרופסור ג'ון מאק משנת 1994 "חטיפה" (Abduction), שעורר עניין והפך לרב-מכר ידוע.
בישראל תשע העונות הראשונות של הסדרה שודרו במקור במהלך שנות התשעים בערוץ 2 במסגרת שידורי הזכיינית טלעד, ושלוש העונות הראשונות שודרו בהמשך בשידורים חוזרים בערוץ AXN. עונות 10–11 שודרו בהמשך ב-Yes.